
	1.
	Fiziska persona
	Lūdzu ministriju sniegt papildu skaidrojumu un pamatojumu, kāpēc kā augstuma robeža jeb kritērijs pārbaudāmo torņu un mastu atlasei ir izvēlēta tieši 60m augstuma atzīme?
Šai augstuma robežai nav saskatāma loģiska sasaiste ar Vispārīgo būvnoteikumu 1.pielikumā noteikto būvju iedalījumu, kurā pie pirmās grupas inžnierbūvēm pārsvarā uzskaitītas būves ar augstumu aptuveni līdz 10m, savukārt kā trešās grupas inžnierbūves uzskaitīti masti un torņi no 100m augstuma, dūmeņi no 60m augstuma. Nav sniegts cits pamatojums.
Pavisam nesen kurzemē nogāzās aptuveni 30m augsts vēja elektrostacijas masts, 2025.gada nogalē Lapmežciemā nogāzās 47m augsts sakaru tornis. Tas liecina, ka trūskt sistēmiskas kontroles arī zemāka augstuma mastiem, torņiem. Vēl Latvijas teritorijā ir vairāki ap 30m augsti vai augstāki publiskie skatu torņi, veci mūra dūmeņi, ugunsnovēršošanas torņi, ūdens troņi un skābbarības torņi, kurus visticamāk vairumā gadījumu arī neviens regulāri tehniski vairs neapseko, it īpaši ja to ekspluatācija ir pārtraukta, tāpēc tie novecojot rada arvien lielāku bīstamību. 
Ne retāk kā reizi desmit gados obligāti būtu apsekojami visi torņi, masti, t.sk. vēja turbīnu masti, kas pārsniedz ~10m augstumu, it īpaši publiskie skatu torņi. Pie [ubliskajiem skatu torņiem arī būtu lietderīgi izvietot markējumus, ka tornis ir apsekots noteiktā datumā, un ka nākošā pārbaude ir paredzēta noteiktā datumā, līdzīgi kā tas ir liftiem. Būves ar augstumu virs 10m pēc būtības jau atbilst otrajai un trešajai būvju grupai, ņemot vērā vispārējo kopainu par Vispārīgo būvnoteikumu 1.pielikumā esošajiem būvju iedalījuma augstuma kritērijiem. Tomēr, ja kā kritērijs tiek saglabāts 60m, tad tiešām nepieciešms izvēlētā kritērija papildus pamatojums no noteikumu grozījumu virzītāju puses.
	Ņemts vērā
	Anotācija papildināta ar skaidrojumu, ka 60 metru augstuma kritērijs izvēlēts, ņemot vērā nepieciešamību noteikt prioritāru periodiskās tehniskās apsekošanas pienākumu augstām inženierbūvēm, kuru konstrukcijas ekspluatācijas laikā ir pakļautas būtiskām vēja slodzēm, dinamiskām slodzēm, vibrācijām, nogurumam un citiem vides iedarbības faktoriem. Palielinoties būves augstumam, palielinās vēja iedarbības un ar to saistīto dinamisko efektu nozīme. 60 metru robeža noteikta kā praktisks riska kritērijs, lai periodiskās tehniskās apsekošanas pienākumu attiecinātu uz augstākajām vēja elektrostacijām, torņiem un mastiem, vienlaikus neradot nesamērīgu slogu ievērojami plašākam zemāku inženierbūvju lokam. Minētais augstuma kritērijs nav saistīts ar būves grupu, bet ir izvēlēts, ņemot vērā  nepieciešamību prioritāri uzraudzīt augstas inženierbūves.



	Datums**
	
	

	
	(dd.mm.gggg)
	

	Atbildīgā persona
	
	

	
	(vārds, uzvārds, paraksts**)
	



Piezīmes.
* Iesniedzējs (fiziskai personai – vārds, uzvārds, juridiskai personai – nosaukums) var tikt publiskots, ja viņš tam ir piekritis. Ja attiecināms, iesniedzējs norāda interešu pārstāvja reģistrācijas numuru.
** Dokumenta rekvizītus "datums" un "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

